Debata w Kamjenskej měšćanskej radźe wo železniskim zwisku do stolicy
Kamjenc (UM/SN). To su sej mnozy Kamjenčenjo hinak předstajili: Z nowym jězbnym planom železnicy srjedź decembra 2019 zwjazachu mnozy nadźiju, zo budźe Lessingowe město přichodnje lěpje z krajnej stolicu zwjazane. Ćim wjetše bě přesłapjenje, jako dyrbjachu dopóznać, zo so ničo njepolěpši. Nawopak: „Nětko za tym wupada, zo njeje z nowym jězbnym planom tak mjenowany połhodźinski takt předwidźany. Wostanje tuž při dotalnym hodźinskim zwisku mjez Kamjencom a Drježdźanami, štož pak wobsahuje hišće přidatne pohubjeńšenje, dokelž njewotjědźe ćah hižo k połnej, ale k poł hodźinje“, rěka w stejišću frakcije Město, wjes, žona w Kamjenskej měšćanskej radźe.
szl_Latn szl_Latn